Stanislaus Gross
Stanislaus Gross Res apud Vicidata repertae: Nativitas: 30 Octobris 1969; Praga Obitus: 16 Aprilis 2015; Slivenec Patria: Cechia, Cechoslovacia Familia Coniunx: Šárka Grossová Proles: Natálie Grossová, Denisa Grossová Memoria Sepultura: Vyšehrad cemetery Stanislaus, vulgo Stanislav Gross (Pragae natus die 30 Octobris 1969; die 16 Aprilis 2015 mortuus) fuit primus minister Cechiae a die 26 Iulii 2004 ad 25 Aprilis 2005, ad hoc officium annum agens sextum et trigesimum promotus. Sclerosi laterali amyotrophica affectus obiit. Stanislaus Gross iuvenis fuit conductor ferriviarum. Annis 1993–1999 apud universitatem Pragensem iuribus studuit eodem tempore quo legatus est ad Parlamentum Cechicum pro factione sociali democratica. Mox gradu doctoris laureatus est apud universitatem Pilsnensem, sed dissertatione brevissima submissa. A die 5 Aprilis 2000 ad 4 Augusti 2004 minister rerum internarum meruit, primis ministris Miloš Zeman et Vladimiro Špidla, cui ipse deinde succedit. Inter novem menses, ob pecunias modo dubioso a se et uxore sua congessas, officium primi ministri recusavit.